Document ID: 31994R1884

NEUVOSTON ASETUS (EY) N:o 1884/94,
annettu 27 päivänä heinäkuuta 1994,
naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
yhteisön maatalouspolitiikan uudistus käsitti muun muassa naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 805/68(3) säädetyn urospuolisia nautoja koskevan erityispalkkiojärjestelmän muuttamisen,
vuosista 1990, 1991 ja 1992 parhaimman vuoden perusteella tapahtuva asetuksen (ETY) N:o 805/68 4 b artiklan 3 kohdassa tarkoitettujen alueellisten enimmäismäärien määrittäminen johti tietyissä yhteisön osissa uudistushetkellä saatuja lukuja huomattavasti korkeampiin lukuihin; tulevina vuosina liian korkeat alueelliset enimmäismäärät vaarantavat tuotannon ohjauksen toteuttamisen, joka on uudistuksen ensisijaisia tavoitteita; tämän vuoksi olisi alueellisia enimmäismääriä rajoitettava erityisesti naudantuotannon tilanteen ja niissä viime vuosina tapahtuneen kehityksen perusteella, ja
myös Saksan uusien osavaltioiden (Länder) alueen osalta säädettyä erityistä alueellista enimmäismäärää olisi mukautettava koko Saksalle myönnetyn enimmäismäärän muutoksen mukaan; kuten tähän asti kyseisen erityisen enimmäismäärän soveltaminen rajoitetaan Saksan uusiin osavaltioihin (Länder),
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 805/68 seuraavasti:
1) Korvataan 4 b artiklan 3 kohdan kolmannessa alakohdassa b kohta seuraavasti:
TAULUKON PAIKKA
"
Korvataan 4 k artiklan 1 kohdan a alakohdassa luku "780 000" luvulla "660 323".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 17
19
6